cyanic-selkie/wikianc huggingface dataset:
โรงเรียนพิชญศึกษา
ประวัติ
ศาสตราจารย์ ดร.ธีระ สูตะบุตร ดร.สุนงนาท สูตะบุตร และรศ.ศรีวงศ์ สุมิตร ได้เล็งเห็นความสำคัญ ของคุณภาพในการจัดการศึกษาที่มุ่งให้เยาวชนได้พัฒนาความคิดสร้างสรรค์ส่งเสริมกระบวนการในการเรียนรู้และการอยู่ร่วมกับผู้อื่นได้อย่างสันติสุขจึงได้ก่อตั้ง "โรงเรียนพิชญศึกษา" ขึ้น
สมเด็จพระเทพรัตนราชสุดาฯ สยามบรมราชกุมารี โปรดเกล้าฯ พระราชทานนาม โรงเรียนพิชญศึกษา เมื่อวันที่ 12 มีนาคม พ.ศ. 2532 และเสด็จพระราชดำเนินเป็นองค์ประธานพิธีเปิดศาลาเรือนไทยเฉลิมพระเกียรติ 6 รอบพระชนมพรรษา และทอดพระเนตรกิจกรรมต่างๆ ของโรงเรียนเมื่อวันที่ 25 กุมภาพันธ์ พ.ศ. 2543
จิ้งจกบ้านหางแบน
จิ้งจกบ้านหางแบน (flat-tailed house gecko; ) สัตว์เลื้อยคลานชนิดหนึ่ง จำพวกจิ้งจกบ้าน ในวงศ์จิ้งจกและตุ๊กแก (Gekkonidae)
โรงเรียนพิชญศึกษา
ความหมายตราโรงเรียนพิชญศึกษา
ดอกกล้วยไม้แคทลียาควีนส์สิริกิติ์ อยู่เหนือรากฐานของลำต้นที่แข็งแรง 3 ต้น หมายถึงจุดมุ่งหมายในการจัดการศึกษาที่จัดเป็น 3 ส่วนคือ
พระพุทธรูปประจำโรงเรียน
สมเด็จพระญาณสังวร สมเด็จพระสังฆราช สกลมหาสังฆปรินายก สถิตวัดบวรนิเวศวิหาร ประทานนาม "พระพุทธรัตนนิมิต สถิตย์พิชญศึกษาสถาน" พระพุทธรูปประจำโรงเรียน เมื่อวันที่ 17 มีนาคม พ.ศ. 2532 และพระเทพวราภรณ์ (วัดโสมนัสวิหาร) วางศิลาฤกษ์เมื่อวันที่ 3 ตุลาคม พ.ศ. 2532
จิ้งจกบ้านหางแบน
มีลักษณะและพฤติกรรมทั่วไปรวมถึงขนาดเหมือนกับจิ้งจกบ้านหางหนาม (H. frenatus) ซึ่งเป็นจิ้งจกบ้านอีกชนิดหนึ่งที่พบได้กว้างขวางและหลากหลายเช่นเดียวกัน หากแต่จิ้งจกบ้านหางแบนพังผืดที่ตีนจะมีมากกว่า และส่วนหางที่เหยียดหางตรงและมีขอบหางค่อนข้างแบน และรูปร่างลำตัวโดยรวมแบนข้างมากกว่า และหากเมื่อเกาะกับวัสดุที่มีสีอ่อนหรือมีแสงสว่าง จะเปลี่ยนสีลำตัวออกไปทางเหลืองอ่อน
จิ้งจกบ้านหางแบน พบได้ทั่วไปตามบ้านเรือนในทวีปเอเชีย และมีบางส่วนแพร่ขยายพันธุ์ในสหรัฐอเมริกาด้วย โดยถูกนำเข้าไปในฐานะสัตว์เลี้ยง
เจ้าหญิงเวรอนิก เจ้าหญิงรัชทายาทแห่งมอนเตเนโกร
เจ้าหญิงเวรอนิก เจ้าหญิงรัชทายาทแห่งมอนเตเนโกร (Her Royal Highness Princess Véronique Hereditary Princess of Montenegro) (พระนามเดิม:เวรอนิก ไฮลอต กานาส ดา ซิลวา) ประสูติเมื่อวันที่ 27 กรกฎาคม 2519 เป็นบุตรีใน อันโตนิโอ มานูเอล มาร์ตินส์ กานาส ดา ซิลวา และ แอนน์-ฟรังซัว โดมินิก ไฮลอต เป็นช่างภาพและสถาปนิกชาวโปรตุเกส โดยพระบิดานั้น สืบเชื้อสายมาจากชนชั้นสูงของโปรตุเกส ซึ่งพระบิดาของพระองค์มีอาชีพเป็นวิศวกรและทหารเรือ ทรงมีพระพี่น้อง 2 ท่าน คือ อเล็กซานเดอร์-ไมเคิล ไฮลอต กานาส ดา ซิลวา และ ลอร่า-มาเรีย ไฮลอต กานาส ดา ซิลวา
ด้านชีวิตสส่วนพระองค์ ทรงเสกสมรสกับ เจ้าชายบอริส เจ้าชายรัชทายาทแห่งมอนเตเนโกร พระโอรสใน เจ้าชายนิโคลัส มกุฎราชกุมารแห่งมอนเตเนโกร เมื่อวันที่ 12 พฤษภาคม 2550 โดยเธอรับพระราชทานพระอิสริยยศ เฮอร์รอยัลไฮเนส เจ้าหญิงรัชทายาทแห่งมอนเตเนโกร พระชายา มีพระธิดา 2 พระองค์คือ
จังหวัดนครนายกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554
'''การเลือกตั้งสมาชิกสภาผู้แทนราษฎรจังหวัดนครนายก พ.ศ. 2554''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 กำหนดให้มีขึ้นในวันที่ 3 กรกฎาคม พ.ศ. 2554 โดยแบ่งเขตการเลือกตั้งออกเป็น 1 เขตเลือกตั้ง ซึ่งลดลงจากการเลือกตั้งครั้งก่อน 1 ที่นั่ง แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดนครนายก
! colspan=2 | พรรค ! คะแนนเสียง ! ร้อยละ
เขต 1
เขตการเลือกตั้งที่ 1 ประกอบด้วยอำเภอเมืองนครนายก, อำเภอปากพลี, อำเภอบ้านนา และอำเภอองครักษ์
พระพุทธเจ้า
พระสัมมาสัมพุทธเจ้า หรือ พระพุทธเจ้า เป็นพระสมัญญานามที่ใช้เรียกพระบรมศาสดาของศาสนาพุทธ พระพุทธศาสนาทั้งฝ่ายเถรวาทและมหายานต่างนับถือพระพุทธเจ้าว่าเป็นศาสดาของตนเหมือนกันแต่รายละเอียดปลีกย่อยต่างกัน ฝ่ายเถรวาทให้ความสำคัญกับพระพุทธเจ้าพระองค์ปัจจุบันคือ "พระโคตมพุทธเจ้า" ซึ่งเชื่อว่าเป็นพระองค์ที่ 4 ในภัทรกัปนี้ และมีกล่าวถึงพระพุทธเจ้าในอดีตกับในอนาคตบ้างแต่ไม่ให้ความสำคัญเท่า ฝ่ายมหายานนับถือพระพุทธเจ้าของฝ่ายเถรวาททั้งหมดและเชื่อว่านอกจากพระพุทธเจ้า 28 พระองค์ ที่ระบุในพุทธวงศ์ของพระไตรปิฎกภาษาบาลีแล้ว ยังมีพระพุทธเจ้าอีกมากมายเพิ่มเติมขึ้นมาหลังจากตำนานของเถรวาท
ผู้ปรารถนาจะเป็นพระพุทธเจ้าต้องบำเพ็ญบารมีเป็นพระโพธิสัตว์ก่อน เมื่อบารมีเต็มแล้วจึงจะได้ตรัสรู้เป็นพระพุทธเจ้าในชาติสุดท้าย พระพุทธเจ้าทุกพระองค์มีลักษณะพิเศษตรงกันคือ เป็นมนุษย์เพศชายเกิดในวรรณะกษัตริย์หรือพราหมณ์ พระวรกายสมบูรณ์ด้วยมหาปุริสลักขณะ ก่อนออกผนวชจะอภิเษกสมรสมีพระโอรสพระองค์หนึ่ง หลังจากนั้นทรงพบเทวทูตทำให้ตัดสินใจออกผนวช วันออกผนวชจะตรงกับวันเพ็ญเดือนวิสาขะ
คัมภีร์พุทธศาสนาทั้งนิกายเถรวาทและนิกายมหายานบันทึกตรงกันว่า พระโคตมพุทธเจ้าประสูติ 623 ปี ก่อนคริสต์ศักราช พระองค์ทรงดำรงพระชนมชีพอยู่ระหว่าง 80 ปีก่อนพุทธศักราช จนถึงเริ่มพุทธศักราชซึ่งเป็นวันปรินิพพาน ตรงกับ 543 ปี ก่อนคริสตกาลตามตำราไทยซึ่งอ้างอิงปฏิทินสุริยคติไทยและปฏิทินจันทรคติไทย และตรงกับ 483 ปีก่อนคริสตกาลตามปฏิทินสากล
ความหมายและคุณลักษณะ
ในพระพุทธศาสนา พุทธะ (พุทฺธ แปลว่า "ผู้รู้ ผู้ตื่น ผู้เบิกบาน") หมายถึงบุคคลผู้ตรัสรู้อริยสัจ 4 แล้วอย่างถ่องแท้
พระสมัญญา
มีหลายคำดังจะกล่าวต่อไปนี้
ในคติเถรวาท
ในพระไตรปิฎกภาษาบาลีกล่าวว่า ในภัทรกัปนี้มีพระพุทธเจ้าอุบัติขึ้นแล้ว 4 พระองค์ พระพุทธเจ้าพระองค์ปัจจุบันเป็นองค์ที่ 4 และพระพุทธเจ้าพระองค์ถัดไปคือพระศรีอริยเมตไตรย ในทัศนะเถรวาทถือว่าพระพุทธเจ้าเป็นมนุษย์ธรรมดา แต่ที่เหนือกว่าคนทั่วไปคือพระองค์พบทางดับทุกข์ได้ด้วยพระองค์เอง และเผยแผ่หนทางนั้นต่อสรรพสัตว์ ทรงเป็นบุคคลในประวัติศาสตร์ เมื่อทรงดับขันธปรินิพพาน คือดับไปโดยไม่เหลือเชื้อใด ๆ ผู้จะเป็นพระพุทธเจ้าต้องทำความดี (บารมี) มาในชาติก่อน ๆ นับชาติไม่ถ้วน (ก่อนที่จะเป็นพระพุทธเจ้าเรียกว่าพระโพธิสัตว์)
การประสูติของพระพุทธเจ้า
พระโพธิสัตว์ผู้ที่จะจุติจากสวรรค์ชั้นดุสิตลงมาตรัสรู้เป็นพระพุทธเจ้านั้น ก่อนจะจุติจะทรงพิจารณา 5 อย่าง เรียกว่า มหาวิโลกนะ 5 คือ
อายุขัยของมนุษย์ขึ้นอยู่กับกระแสสังขารและการทำความดี หากทำดีมากขึ้นอายุก็จะเพิ่มขึ้น หากทำดีน้อยอายุขัยก็จะลดลง อายุขัยของมนุษย์อยู่ระหว่าง 10 ปีถึง 1 อสงไขยปี (1 × 10140 ปี) แต่พระโพธิสัตว์ทรงเลือกอายุขัยมนุษย์ระหว่าง 100-100,000 ปี ถ้าหากน้อยกว่า 100 ปีมนุษย์จะมีจิตใจหยาบช้าเกินกว่าจะฟังธรรมให้แตกจนบรรลุพระนิพพานได้ ถ้าเกิน 100,000 ปีมนุษย์จะเริ่มประมาทความแก่ ความเจ็บ ความตายเพราะอายุยืนความตายมาถึงช้า จะไม่เห็นอริยสัจ 4 หรือธรรมใดๆ
พระโพธิสัตว์เลือกชมพูทวีปเป็นทวีปที่จะจุติทุกครั้ง เพราะมนุษย์ในชมพูทวีปมีทั้งความสุขและความทุกข์ มีความเห็นทุกข์ เห็นสุข ได้ดีกว่ามนุษย์ในทวีปอื่นๆ
สาเหตุอีกอย่างที่เลือกลงมามนุษยภูมิเพราะมนุษย์เห็นสุขทุกข์ได้ง่ายที่สุด สัตว์ในอบายภูมิ 4 มีแต่ความทุกข์ไม่เห็นสุขกระจ่าง เทวดาพรหมก็เห็นสุขมากกว่าทุกข์จนยากที่จะทำให้เป็นพระอรหันต์ได้ อีกทั้งมนุษย์ทำบุญได้ จึงทรงเลือกมนุษย์
พระโพธิสัตว์จะทรงเลือกประเทศที่มีความเจริญรุ่งเรือง เศรษฐกิจดี มีประชากรหนาแน่น มีนักปราชญ์ เจ้าสำนัก เป็นที่รวมของการศึกษาและศิลปวิทยามากมาย มีผู้มีคุณธรรมมากมาย จะสามารถเผยแพร่ธรรมให้รุ่งเรือง มีคนรู้มากได้
พระโพธิสัตว์ทรงเลือกได้ระหว่าง วรรณะกษัตริย์ กับ วรรณะพราหมณ์ ว่าในช่วงเวลานั้นตระกูลใดเจริญมากกว่ากัน ได้รับการยอมรับมากกว่ากัน ใน 4 อสงไขยแสนมหากัปล่าสุดนี้มีพระพุทธเจ้าจากตระกูลกษัตริย์มากกว่า แต่ในภัทรกัปนี้มีพระพุทธเจ้าจากตระกูลพราหมณ์มากกว่า (พระกกุสันธะ พระโกนาคมณ์ พระกัสสปะ และพระเมตไตรยะ) มีเพียงพระโคตมพุทธเจ้าเพียงพระองค์เดียวที่มาจากตระกูลกษัตริย์
พระโพธิสัตว์ผู้ได้มาจุติเป็นพระพุทธเจ้าองค์ปัจจุบันนี้ ทรงเลือกตระกูลศากยโคตมวงศ์แห่งกรุงกบิลพัสดุ์นคร เพราะได้รับความนับถือมาก และบริสุทธิ์มา 7 รุ่นแล้ว ถ้าไม่บริสุทธิ์แล้วลงมาจุติแล้วเป็นพระพุทธเจ้าก็ยากที่จะได้รับการนับถือ สาเหตุที่เลือกตระกูลกษัตริย์เพราะในช่วงเวลานั้นมีการแบ่งชนชั้นวรรณะกัน และวรรณะกษัตริย์เป็นวรรณะที่มีคนนับถือมากที่สุด จึงทรงเลือกวรรณะกษัตริย์
พระบรมโพธิสัตว์ทรงเลือกพระมารดาที่บริสุทธิ์ไม่แปดเปื้อนมลทินโทษ มิฉะนั้นจะยากแก่การเผยแผ่ศาสนา เพราะจะถูกโจมตีว่ามารดาของพระศาสดาไม่บริสุทธิ์ พระนางสิริมหามายาได้อธิษฐานเป็นพระพุทธมารดามาแต่อดีตกาล เมื่อประสูติพระบรมโพธิสัตว์เจ้าได้ 7 วันก็เสด็จทิวงคต ไปบังเกิดเป็นเทพบุตรสถิตในดุสิตเทวโลก ตามประเพณี พระพุทธมารดาไม่ได้เป็นหญิงอย่างเก่า ที่เกิดเป็นหญิงเพราะอธิษฐานขอเป็นมารดาพระพุทธเจ้า
ประเภทของพระพุทธเจ้า
ในพระไตรปิฎกภาษาบาลีกล่าวถึงพระพุทธเจ้าไว้ 2 ประเภท คือ
ต่อมาในคัมภีร์มโนรถปูรณี อรรถกถาของอังคุตตรนิกาย พระพุทธโฆสะได้กล่าวถึงพุทธะทั้งหมด 4 ประเภท อีกประเภท 2 ประเภทที่เพิ่มเข้ามา คือ
ประเภทของพระพุทธเจ้าโดยการบำเพ็ญบุญบารมี
นอกจากนั้นพระพุทธเจ้ามีอยู่ 3 ประเภทตามกำลังบุญบารมีที่ได้สร้างสั่งสมมาคือ
พระพุทธเจ้าในอนาคต
ในคัมภีร์อนาคตวงศ์นั้น ได้กล่าวถึงพระพุทธเจ้าในอนาคต  10 พระองค์ที่จะบังเกิดขึ้นในอนาคตอันใกล้ ดังนี้
พระพุทธเจ้าตามความเชื่อของฝ่ายมหายาน
นิกายมหายานยอมรับพระพุทธเจ้าตามคัมภีร์ฝ่ายเถรวาททั้งหมดและยังสร้างพระพุทธเจ้าอีกมากมาย ทั้งที่เป็นมนุษย์และมีสถานะเหมือนเทพเจ้าในศาสนาฮินดู นิกายมหายานเชื่อว่าเมื่อพระพุทธเจ้าปรินิพพานไปแล้วไม่ดับสูญแต่ไปประทับ ณ พุทธเกษตรซึ่งเป็นดินแดนที่งดงามกว่าสวรรค์ พระพุทธเจ้าตามคติมหายานแบ่งได้เป็น 3 ประเภท คือ
วัดเรืองยศสุทธาราม
วัดเรืองยศสุทธาราม เป็นวัดราษฎร์สังกัดคณะสงฆ์มหานิกาย ตั้งอยู่ในแขวงบางโคล่ เขตบางคอแหลม กรุงเทพมหานคร
ประวัติ
วัดเรืองยศสุทธารามตั้งวัดเมื่อ พ.ศ. 2400 ได้รับพระราชทานวิสุงคามสีมาเมื่อวันที่ 29 เมษายน พ.ศ. 2535 เดิมชื่อ วัดบางโคล่ใน
อาคารเสนาสนะ
อุโบสถของวัด มีถ้วยงานเคลือบและโลหะเครื่องถมประดับตามฝาผนังหน้าบันอุโบสถ แต่หลุดร่วงไปตามกาลเวลา ทางวัดได้เก็บไว้เป็นอนุสรณ์ 20 ชิ้น ส่วนมากแตกเสียหายไปและยังสังเกตเห็นใบระกาหางหงส์ปูนปั้นเป็นหัวพญานาค เขตสีมาเป็นแบบรูปบัณเฑาะว์ ใบสีมาใช้ใบสีมาหินทรายแดงซึ่งขนย้ายมาจากทางจังหวัดพระนครศรีอยุธยา กุฏิเดิมของพระสงฆ์เป็นรูปทรงไทย ได้ชำรุดทรุดโทรมไปเหลือเพียงหลังเดียว พระสงฆ์และญาติโยมได้บูรณะ อุโบสถหลังใหม่เป็นทรงจัตุรมุขยอดมณฑป หน้าบันทั้งสี่ด้านประดิษฐานพระพุทธรูปปางต่าง ๆ ประกอบลายปูนปั้น ลายกระหนกเปลว และกระจกสี ภายในอุโบสถประดิษฐานพระประธานปูนปั้นลงรักปิดทองปางมารวิชัยและพระบรมสารีริกธาตุ ฐานชุกชีที่ประดิษฐานพระประธานซึ่งมีการตกแต่งอย่างวิจิตรงดงามด้วยพระพุทธรูป งานปูนปั้น และภาพจิตรกรรมฝาผนังมีเรื่องราวพุทธประวัติ
วัดเขานิพันธ์
วัดเขานิพันธ์ตั้งวัดเมื่อวันที่ 10 เมษายน พ.ศ. 2515 โดยนายกระจ่าง ศรียอด ถวายที่ดินให้สร้างวัด ผู้ขออนุญาตให้สร้างวัด คือ นายล้อม แก้วสิริ ได้รับพระราชทานวิสุงคามสีมา เมื่อวันที่ 20 พฤศจิกายน พ.ศ. 2516 ปัจจุบันมีพระครูวิมลธรรมาภิยุต (จำนรรค์ ชาตเมโธ) เป็นเจ้าอาวาส
ที่ตั้งวัดเป็นเชิงเขามีบ้านเรือนชาวบ้านอยู่โดยรอบ อยู่ติดกับภูเขานิพันธ์ ชาวบ้านได้ร่วมกันสร้างบันไดขึ้นประมาณ หนึ่งร้อยกว่าขั้นบันได และบนภูเขาได้สร้างพระพุทธรูปปางสมาธิองค์ใหญ่ บนเขาสามารถชมทิวทัศน์ของท้องที่บ้านเขานิพันธ์
คำเตือนมิแรนดา
ในสหรัฐ คำเตือนมิแรนดา เป็นหนึ่งในประเภทของการแจ้งเตือนที่ประกาศโดยตำรวจตามแบบแผนต่อผู้ต้องสงสัยความผิดอาญาในการคุมขังของตำรวจ (หรือในระหว่างการสอบปากคำภายใต้การควบคุมตัว) แจ้งให้ทราบถึงสิทธิที่จะไม่ให้การและการคุ้มครองจากการกระทำที่อาจทำให้ตนต้องรับผิดทางอาญา กล่าวคือสิทธิที่จะปฏิเสธการตอบคำถามหรือให้ข้อมูลแก่เจ้าหน้าที่ผู้บังคับใช้กฎหมายหรือเจ้าหน้าที่อื่นใดแม้จะได้รับการคุ้มครองเป็นปกติอยู่แล้ว  สิทธิเหล่านี้มักเรียกว่าสิทธิมิแรนดา  ความมุ่งหมายของการแจ้งเตือนนี้คือการรักษาไว้ซึ่งความสามารถในการรับไว้เป็นหลักฐานของคำให้การ (admissibility of their statements) ที่ให้ไว้ระหว่างการสอบปากคำภายใต้การควบคุมตัวในการดำเนินคดีอาญา
ถ้อยคำที่ใช้ในคำเตือนมิแรนดา ได้มาจากคดีศาลสูงสุดสหรัฐระหว่างมิแรนดากับแอริโซนา ถ้อยคำจำเพาะที่ใช้แจ้งเตือนแตกต่างกันไปตามเขตอำนาจ แต่คำเตือนจะพิจารณาได้ว่าเหมาะสมต่อเมื่อสิทธิของจำเลยเป็นที่ปรากฏอย่างถูกต้อง ภายใต้ขอบเขตว่าการสละสิทธิ (waiver) ที่แจ้งให้ทราบของจำเลยนั้นเป็นที่รับรู้, โดยสมัครใจ และมีสติปัญญา เจ้าหน้าที่อาจใช้ถ้อยคำเพื่อแจ้งเตือนอย่าง: "คุณมีสิทธิที่จะไม่ให้การ สิ่งใดที่คุณพูดอาจนำไปใช้ปรักปรำคุณในศาล คุณมีสิทธิที่จะปรึกษากับทนายความเพื่อขอคำแนะนำก่อนที่พวกเราจะถามคำถามคุณ คุณมีสิทธิที่จะมีทนายความอยู่กับคุณระหว่างการซักถาม ถ้าคุณไม่สามารถจ้างทนายความได้ [เรา]จะแต่งตั้งทนายความสำหรับคุณได้ก่อนการซักถามหากคุณต้องการ หากคุณตัดสินใจที่จะตอบคำถามตอนนี้โดยไม่มีทนายความ คุณมีสิทธิที่จะหยุดตอบ[คำถาม]ได้ทุกเมื่อ" คำเตือนมิแรนดา เป็นส่วนหนึ่งของกฎเชิงป้องกันการพิจารณาความอาญา (preventive criminal procedure rule) ที่ผู้บังคับใช้กฎหมายจำเป็นต้องปฏิบัติตามเพื่อปกป้องบุคคลที่ตกเป็นผู้คุมขังและเป็นเป้าต่อการตอบคำถามโดยตรงหรือการกระทำใด ๆ ในทำนองเดียวกันจากการละเมิดสิทธิการแก้ไขเพิ่มเติมครั้งที่ 5 (Fifth Amendment right) และการบังคับให้ผู้ต้องหาสารภาพ ในคดีระหว่างมิแรนดากับแอริโซนา ศาลสูงสุดตัดสินว่าคำให้การที่อาจทำให้ต้องรับผิดที่ได้มาจากผู้ต้องสงสัยซึ่งไม่ได้รับการแจ้งว่าสิทธิเหล่านี้ละเมิดการแก้ไขเพิ่มเติมครั้งที่ 5 และ การแก้ไขเพิ่มเติมครั้งที่ 6 ว่าด้วยสิทธิที่จะปรึกษา ผ่านการรวมและบรรจุสิทธิเหล่านี้ในกฎหมายรัฐ ด้วยเหตุนี้ หากเจ้าหน้าที่บังคับใช้กฎหมายปฏิเสธที่จะประกาศคำเตือนมิแรนดา แก่บุคคลภายใต้การควบคุมตัว พวกเขาอาจสอบปากคำบุคคลนั้นและกระทำการใด ๆ ตามสิ่งที่ได้มาจากการสอบปากคำ แต่โดยทั่วไปจะไม่สามารถนำคำให้การของบุคคลดังกล่าวไปใช้เป็นหลักฐานปรักปรำในการพิจารณาคดีได้
ในวันที่ 23 มิถุนายน ค.ศ. 2022 ศาลสูงสุดสหรัฐ ลงมติหกต่อสามในการตัดสินคดีเวกา v. เทโก ว่าตำรวจอาจไม่ต้องถูกฟ้องจากการไม่ประกาศคำเตือนมิแรนดา
ซอร์บิทอล
ซอร์บิทอล (sorbitol) หรือ กลูซิทอล (glucitol) ที่เป็นชื่อสามัญน้อยกว่า เป็นแอลกอฮอล์น้ำตาล มีรสหวาน ซึ่งร่างกายมนุษย์ย่อยสลายได้ช้า ๆ และให้แคลอรีน้อยกว่าซูโครสหรือน้ำตาลทั่วไปถึง 1 ใน 3 หากบริโภคมากเกิน (เช่นในหมากฝรั่งไร้น้ำตาล) อาจทำให้ท้องร่วงรุนแรงและน้ำหนักลด สามารถสังเคราะห์ได้โดยรีดิวซ์กลูโคส ซึ่งเปลี่ยนหมู่แอลดีไฮด์ให้เป็นไฮดรอกซิล ซอร์บิทอลโดยมากทำมาจากน้ำเชื่อมข้าวโพด แต่ก็มีโดยธรรมชาติเหมือนกัน เช่นในลูกแอปเปิล สาลี่ ท้อ พรุน องุ่น สาหร่ายทะเล อ้อยและมันสำปะหลัง ใช้กับเครื่องดื่มจะลดความขมของน้ำตาลได้ สามารถเปลี่ยนเป็นฟรักโทสได้ด้วยเอนไซม์ sorbitol-6-phosphate 2-dehydrogenase เป็นไอโซเมอร์ของแมนนิทอล (mannitol) ซึ่งเป็นแอลกอฮอล์น้ำตาลอีกชนิดหนึ่ง ทั้งสองต่างกันแค่ตรงทิศทางของหมู่ไฮดรอกซิลที่คาร์บอนอะตอมที่ 2 แม้จะคล้าย ๆ กัน แอลกอฮอล์ทั้งสองก็มีแหล่งตามธรรมชาติ จุดหลอมเหลว และการใช้สอยที่ต่างกัน
ลักษณะทั่วไป เป็นเกล็ดเมล็ด ไม่มีกลิ่น ความหวานกลมกล่อม ความหวานเป็น 60% ของน้ำตาลทราย สามารถแบ่งได้เป็น 2 ลักษณะ คือ ซอร์บิทอลเหลวหรือน้ำ มีสีขาวใส ๆ ไม่ขุ่น จะเหนียวหนืดพอสมควร และซอร์บิทอลผง เป็นผงผลึกขาว เป็นเกล็ดเล็กมาก
การสังเคราะห์
ซอร์บิทอลสามารถสังเคราะห์โดยรีดิวซ์กลูโคส ซึ่งเปลี่ยนหมู่แอลดีไฮด์ให้เป็นไฮดรอกซิล เป็นปฏิกิริยาที่ต้องใช้ nicotinamide adenine dinucleotide (NADH) และเร่งปฏิกิริยาด้วยเอนไซม์ aldehyde/aldose reductase การรีดิวซ์กลูโคสเป็นขั้นตอนแรกของเมแทบอลิซึมของกลูโคสผ่านวิถี polyol pathway ของมนุษย์ และพบว่าเป็นตัวการของภาวะแทรกซ้อนหลายอย่างในคนไข้โรคเบาหวาน
เรซิดิวไทโรซีนที่ตำแหน่งกัมมันต์ (active site) ของเอนไซม์ aldehyde reductase มีบทบาทในกลไกนี้ อะตอมไฮโดรเจนบน NADH จะย้ายไปที่อะตอมคาร์บอนของ aldehyde (electrophilic) ส่วนอิเล็กตรอนที่พันธะคู่ของคาร์บอน-ออกซิเจนบน aldehyde จะย้ายไปที่ออกซิเจนซึ่งจะจับกับโปรตอนที่ tyrosine side chain โดยกลายเป็นหมู่ไฮดรอกซิล บทบาทของหมู่ aldehyde reductase tyrosine phenol group ก็เพื่อเป็นกรดซึ่งให้โปรตอนแก่ reduced aldehyde oxygen ของกลูโคส
กระบวนการเช่นนี้ไม่ใช่วิถีเมแทบอลิซึมหลักของกลูโคสในร่างกายมนุษย์ปกติ ที่มีระดับกลูโคสในเลือดปกติ แต่ในคนไข้โรคเบาหวานที่ระดับกลูโคสในเลือดสูง กลูโคสถึง 1/3 อาจจะผ่านเมแทบอลิซึมวิถีนี้ ซึ่งใช้ NADH จนหมดแล้วทำให้เซลล์เสียหาย
น้ำตาลเทียม
ซอร์บิทอลสามารถใช้เป็นน้ำตาลเทียม (INS 420, E 420) โดยหวานประมาณ 60% ของน้ำตาลทราย (ซูโครส) เป็นน้ำตาลที่ให้พลังงาน คือ 2.6 กิโลแคลอรี (11 กิโลจูล) ต่อกรัม เทียบกับพลังงานของคาร์โบไฮเดรตโดยเฉลี่ยที่ 4 กิโลแคลอรี (17 กิโลจูล) บ่อยครั้งใช้ในอาหารไดเอ็ต (รวมทั้งน้ำอัดลมและไอศกรีม) ลูกอม ยาแก้ไอ และหมากฝรั่งปลอดน้ำตาล แบคทีเรียโดยมากไม่สามารถใช้ซอร์บิทอลเป็นพลังงานได้ แต่กลุ่มแบคทีเรียที่พบในปาก คือ Streptococcus mutans ก็สามารถหมักมันได้อย่างช้า ๆ และดังนั้น จึงอาจทำให้ฟันผุซึ่งไม่เหมือนไซลิทอลที่ไม่ทำให้เกิดสภาวะกรด
ยาระบาย
เหมือนกับแอลกอฮอล์น้ำตาลอื่น ๆ อาหารที่มีซอร์บิทอลอาจทำให้ไม่สบายท้อง ซอร์บิทอลสามารถใช้เป็นยาระบายเมื่อทานหรือใช้สวนทวาร ทำงานโดยดึงน้ำเข้าไปในลำไส้ใหญ่ ซึ่งกระตุ้นให้ถ่าย ยาได้กำหนดว่า ปลอดภัยสำหรับผู้สูงอายุ แม้จะแนะนำให้ใช้ในการดูแลของแพทย์
ผลไม้แห้งบางอย่างมีซอร์บิทอล เช่นลูกพรุนซึ่งมีฤทธิ์ระบาย ซอร์บิทอลพบเป็นครั้งแรกในน้ำเบอร์รีสด (Sorbus aucuparia) ในปี 1872 แต่ต่อมาก็พบด้วยในลูกแอปเปิล พลัม สาลี่ เชอร์รี อินทผลัม ท้อ และเอพริคอต
การแพทย์
ซอร์บิทอลใช้เพาะเชื้อแบคทีเรียเพื่อแยกเชื้อ Escherichia coli O157:H7 ที่ก่อโรค จากสายพันธุ์อื่น ๆ ของ E. coli เพราะปกติมันจะไม่สามารถหมักซอร์บิทอลโดยไม่เหมือนกับสายพันธุ์ 93% ที่รู้จัก
ภาวะโพแทสเซียมในเลือดเกิน (hyperkalaemia) อาจรักษาด้วยซอร์บิทอลบวกกับเรซินแลกเปลี่ยนไอออน คือ sodium polystyrene sulfonate คือตัวเรซินจะแลกเปลี่ยนไอออนโซเดียมกับโพแทสเซียมภายในลำไส้ ในขณะที่ซอร์บิทอลจะช่วยกำจัดมัน แต่ในปี 2010 องค์การอาหารและยาสหรัฐได้ออกหมายเตือนถึงความเสี่ยงเนื้อตายในทางเดินอาหาร (GI necrosis) ที่สูงขึ้นเมื่อใช้สารผสมเช่นนี้
ซอร์บิทอลยังใช้ผลิตแคปซูลนิ่ม (softgel capsule) เพื่อบรรจุยา
สุขภาพ อาหาร และความงาม
ซอร์บิทอลใช้เป็นสารป้องกันความเย็นจัด (โดยผสมกับซูโครสและ sodium polyphosphate) ในการผลิตซูริมิ (ผลิตภัณฑ์ปลาหรือเนื้อบด) และใช้เป็นสารคงความชื้นในบุหรี่บางชนิด
นอกจากจะใช้เป็นน้ำตาลเทียมในอาหารลดน้ำตาล มันยังใช้เป็นสารคงความชื้นในคุกกี้และอาหารความชื้นต่ำ เช่น เนยถั่วลิสง และผลิตภัณฑ์ผลไม้แช่อิ่ม (เช่น แยมผลไม้) สำหรับอาหารอบ มันสามารถใช้เป็นสารคงความชื้น คือช่วยให้แห้งช้า
อื่น ๆ
ซอร์บิทอลผสมกับดินประสิวสามารถใช้เป็นเชื้อเพลิงจรวด
ซอร์บิทอลได้ระบุว่าอาจเป็นสารเคมีมัธยันตร์สำคัญอย่างหนึ่ง เพื่อผลิตเชื้อเพลิงจากมวลชีวภาพ คือ ส่วนที่เป็นคาร์โบไฮเดรตของมวลชีวภาพ เช่น เซลลูโลส จะผ่านกระบวนการแยกสลายด้วยน้ำและการเติมไฮโดรเจนตามลำดับเมื่อมีตัวเร่งปฏิกิริยาโลหะ (metal catalyst) แล้วกลายเป็นซอร์บิทอล การรีดิวซ์ซอร์บิทอลอย่างสิ้นเชิงจะสร้างแอลเคน เช่น เฮกเซน ซึ่งสามารถใช้เป็นเชื้อเพลิงชีวภาพ ไฮโดนเจนซึ่งจำเป็นในปฏิกิริยานี้สามารถผลิตโดยกระบวนการ aqueous phase catalytic reforming ของซอร์บิทอล คือ
นี้เป็นปฏิกิริยาเคมีแบบคายความร้อน คือ ซอร์บิทอล 1.5 โมลจะให้เฮกเซนประมาณ 1 โมล ถ้าให้ไฮโดรเจนร่วมด้วย ก็จะไม่มีผลผลิตเป็นคาร์บอนไดออกไซด์
polyol ที่มีซอร์บิทอล์เป็นมูลฐาน สามารถใช้ผลิตโฟมโพลียูรีเทนสำหรับอุตสาหกรรมก่อสร้าง
ความสำคัญทางการแพทย์
aldose reductase เป็นเอนไซม์แรกในวิถีเมแทบอลิซึม sorbitol-aldose reductase pathway ซึ่งรีดิวซ์กลูโคสเป็นซอร์บิทอล และรีดิวซ์ galactose เป็น galactitol ด้วย
ซอร์บิทอลที่ติดอยู่ในเซลล์จอตา ที่เซลล์เลนส์ตา และที่ Schwann cells ซึ่งเป็นปลอกไมอีลินหุ้มปลายประสาท เกิดบ่อยเพราะภาวะน้ำตาลสูงในเลือดเนื่องจากโรคเบาหวานที่ควบคุมไม่ได้ ทำให้เซลล์เหล่านี้เสียหาย แล้วนำไปสู่โรคจอตา (retinopathy) ต้อกระจก และโรคเส้นประสาทส่วนปลาย ตามลำดับ สารยับยั้ง aldose reductase ซึ่งระงับหรือหน่วงฤทธิ์ของเอนไซม์ ปัจจุบันกำลังศึกษาเพื่อใช้ป้องกันหรือหน่วงเวลาภาวะแทรกซ้อนเช่นนี้
ซอร์บิทอลจะหมักอยู่ในลำไส้ใหญ่และมีผลิตผลเป็นกรดไขมันลูกโซ่สั้น ซึ่งมีประโยชน์ต่อสุขภาพของลำไส้ใหญ่โดยทั่วไป
ผลข้างเคียงที่ไม่พึงประสงค์
คนไข้โรค coeliac disease ที่ไม่ได้รักษาบ่อยครั้งจะดูดซึมซอร์บิทอลอย่างผิดปกติ เพราะลำไส้เล็กเสียหาย เป็นเหตุสำคัญให้อาการคงยืนสำหรับคนไข้ที่ทานอาหารไร้กลูเตนอยู่แล้ว การทดสอบไฮโดรเจนในลมหายใจเสนอว่าอาจใช้ตรวจจับ coeliac disease เพราะค่าวัดมีสหสัมพันธ์กับรอยโรคในลำไส้เป็นอย่างดี ถึงกระนั้น แม้มันจะใช้ในงานวิจัยได้ แต่ก็ไม่แนะนำให้เป็นอุปกรณ์ช่วยวินิจฉัยโรคในคนไข้
ยาเกินขนาด
การทานยาจำนวนมากอาจทำให้ปวดท้อง ท้องอืด และท้องร่วงอย่างอ่อน ๆ จนถึงรุนแรง มีกรณีที่การทานหมากฝรั่งปลอดน้ำตาลเป็นประจำซึ่งทำให้ได้ซอร์บิทอลมากกว่า 20 กรัมต่อวัน ได้ทำให้ท้องร่วงอย่างรุนแรง น้ำหนักลดโดยไม่ตั้งใจ หรือแม้ต้องเข้า รพ. แม้ในงานศึกษาปี 1958 การทานซอร์บิทอล 25 กรัมตลอดทั้งวัน จะมีผลระบายในบุคคลเพียงแค่ร้อยละ 5
ผลเช่นนี้อธิบายได้อย่างหนึ่งคือ ซอร์บิทอลมีมวลโมเลกุลสูง ที่ 182 กรัม/โมล ซึ่งลำไส้เล็กจะดูดซึมได้ไม่ดีเพราะเป็นค่าใกล้การแพร่สูงสุดข้ามเนื้อเยื่อบุผิวของลำไส้เล็ก ดังนั้น เมื่อทานยาเข้าไปเป็นจำนวนมาก ลำไส้เล็กจะดูดซึมเป็นส่วนน้อย และส่วนมากจะไปถึงลำไส้ใหญ่ ซึ่งเกินสมรรถภาพการหมักของลำไส้ใหญ่ จึงเกิดผลทางลำไส้ขึ้น เช่นทำให้ท้องร่วง
เฟรนด์ชิพ เธอกับฉัน
เฟรนด์ชิพ เธอกับฉัน เป็นภาพยนตร์ไทย ออกฉายวันที่ 2 กรกฎาคม พ.ศ. 2551 กำกับโดย ไรท์ เบรนทีม ฝีมือเขียนบทของ เหมี่ยว-ปวันรัตน์ นาคสุริยะ นำแสดงโดย มาริโอ้ เมาเร่อ ประกบกับ สายป่าน-อภิญญา สกุลเจริญสุข และนักแสดงรุ่นใหญ่อย่าง เจ-เจตริน วรรธนะสิน, โอ-วรุฒ วรธรรม, ปอ-ปุณยวีร์ สุขกุลวรเศรษฐ์, ก้อย-บุญญิตา งามสรรพศิลป์, ป๋าเต็ด-ยุทธนา บุญอ้อม และดีเจป๋อง-กพล ทองพลับ รวมทั้งนักแสดงหน้าใหม่ ที่คัดเลือกผู้สมัครจากทางบ้าน โดยผ่านเว็บไซต์ www.ontrxclub.net
ภาพยนตร์เรื่องนี้ยังได้นำ “เพื่อน” เพลงเก่าของ แกรนด์เอ็กซ์ มาเป็นเพลงประกอบภาพยนตร์ โดยมี บอย-ตรัย ภูมิรัตน เป็นผู้ทำดนตรีใหม่ และ บี-เครสเชนโด (พีระพัฒน์ เถรว่อง) รับหน้าที่ขับร้อง
เรื่องย่อ
สิงหา ได้รับโทรศัพท์จากแจ๊ด เพื่อนทอมสมัยเรียน ชวนเพื่อนร่วมกลุ่มชั้นมัธยมศึกษาปีที่ 6 มาทานอาหารร่วมกัน เพื่อนัดหมายจัดงานเลี้ยงรุ่น โดยมี ซ้ง เถ้าแก่ร้านโชห่วย, ป๋อง ดีเจรายการวิทยุเล่าเรื่องผี, จุดเด่น พระเอกหนังที่โด่งดัง, กานดา ซึ่งปัจจุบันเป็นเมียซ้ง, และแจ๊ด สาวหล่อ สไตลิสต์ประจำนิตยสารอันดับหนึ่ง เมื่อกลับมาพบกันอีกครั้ง จึงรำลึกถึงความหลังเมื่อชั้น ม.6 จนสิงหาได้เอ่ยถึง มิถุนา เพื่อนหญิง ที่ย้ายจากโรงเรียนอื่น และเข้ามาตอน ม.6
ในวันเปิดเทอมวันแรกของปี พ.ศ. 2530 ห้องเรียนของพวกสิงหา มีนักเรียนเข้าใหม่ 2 คน คือ แหลม (ชื่อจริง: สายัณห์) หนุ่มคมเข้ม ท่าทางเกเร ในช่วงแรกพวกสิงหาก็ไม่ถูกชะตาด้วยเท่าไรนัก แต่หลังจากที่สิงหามีเรื่องกับกลุ่มนักเรียนนักเลง และเกือบถูกแทงด้วยมีด แต่แหลมก็เข้าต่อสู้จนช่วยไว้ได้ พวกสิงหาจึงชวนแหลมเข้าร่วมกลุ่ม ส่วนนักเรียนใหม่อีกคน คือ มิถุนา หญิงสาวที่น่ารัก จนทำให้สิงหามองไม่วางตาด้วยความสนใจ แต่เธอเป็นคนไม่ค่อยพูด ซึ่งกานดากับแจ๊ด ก็ชวนมานั่งด้วยกัน ช่วงแรกมิถุนาไม่ค่อยชอบพวกสิงหา จึงไม่พูดด้วย จนเขาคิดว่าเธอหยิ่ง และล้อเลียนว่าเป็นใบ้ จนกระทั่งวันหนึ่ง เธอก็ทนไม่ไหว ถึงกับต่อยหน้าสิงหา
จากเหตุการณ์นั้น ทำให้สิงหารู้สึกผิด จึงติดตามมิถุนาไปที่บ้าน เพื่อขอโทษเธอ จนพบความจริงว่า เธอต้องดูแลตัวเองและแม่ ที่เป็นใบ้ และหูหนวกด้วย เขาจึงพยายามขอโทษเธอด้วยวิธีต่างๆ แม้แต่เปิดตำราเรียนภาษามือด้วยตัวเอง เพื่อสื่อสารกับแม่มิถุนา จนสนิทสนมกับมิถุนา และแม่ของเธอมากขึ้น จนเมื่อปิดภาคเรียนที่ 1 พวกสิงหามาพบแม่มิถุนา เพื่อขออนุญาตชวนเธอไปออกค่ายอาสาพัฒนา ที่เขาค้อ จังหวัดเพชรบูรณ์ เป็นผลให้เขาและเธอ ตลอดจนเพื่อนในกลุ่ม สนิทสนมรักใคร่กันมากยิ่งขึ้นด้วย หลังกลับจากค่าย นักเรียนนักเลงกลุ่มเดิม ใช้มีดแทงเข้าที่ท้องของแหลมจนเสียชีวิต ทำให้เพื่อนๆ ตกอยู่ในอาการโศกเศร้า
ก่อนสอบไล่ ปลายภาคเรียนที่ 2 ทั้งสิงหาและมิถุนา ต่างก็รู้ว่า ครอบครัวของทั้งสอง จะต้องย้ายบ้านไปอยู่ต่างจังหวัด แต่ก็ไม่ได้บอกกัน ต่อมา ในวันประกาศผลสอบไล่ ทั้งสองนัดกันที่สวนกรกฎา (สวนสาธารณะที่ทั้งสองช่วยกันตั้งชื่อให้) พร้อมเพื่อนๆ เพื่อเอาสมุดเฟรนด์ชิพมาแลกกันเขียน แต่ในวันนั้น พวกซ้ง ป๋อง และจุดเด่น กลับชวนเขาไปฉลองจบ ม.6 ด้วยการทดลองดื่มเบียร์ จนกระทั่งเมาหลับไป เมื่อตื่นขึ้นมาก็เลยเวลานัดเสียแล้ว เขาจึงรีบวิ่งไปตามหาที่โรงเรียน สวนกรกฎา และบ้านมิถุนา แต่ไม่พบ ขณะที่บ้านก็ว่างเปล่า
หลังจากงานเลี้ยงรุ่นในปัจจุบันนี้เอง สิงหาก็ตั้งใจที่จะทำงานโปรดิวเซอร์ถ่ายทำสารคดีโทรทัศน์ตามต่างจังหวัดทั่วประเทศต่อไป เพื่อตามหามิถุนา ตามที่เขาได้ปฏิญาณกับตัวเองไว้ วันหนึ่ง ขณะถ่ายทำรายการ เขาได้พบแม่มิถุนาอีกครั้ง จึงได้สอบถามด้วยภาษามือ จนทราบว่า เธอป่วยด้วยโรคเอชไอวี-เอดส์ ซึ่งเขาก็อยู่เฝ้าเธอจนลมหายใจสุดท้าย จากนั้น เขาได้รับไดอารีของมิถุนาจากแม่ของเธอ ภายในนั้นเล่าย้อนกลับไป ในวันประกาศผลสอบไล่ ซึ่งเธอก็วิ่งตามหาเขา เพื่อแลกเฟรนด์ชิพกัน แต่ก็คลาดกันตลอด ซ้ำร้ายระหว่างที่รออยู่ในสวนสาธารณะ ก็ถูกพวกนักเรียนนักเลงกลุ่มเดิมรุมข่มขืน จนกระทั่งติดเชื้อเอชไอวี-เอดส์ นั่นเอง
งานสร้างภาพยนตร์
ที่มาเริ่มแรกของภาพยนตร์เรื่อง เฟรนด์ชิพ เธอกับฉัน มาจากบทเพลงที่โด่งดังเพลง "เพื่อน" ของวงแกรนด์เอ็กซ์ ที่ทางทีมงานของไร้ท์ บียอนด์ ฟิล์ม เกิด แรงบันดาลใจที่จะสร้างภาพยนตร์สักเรื่องเพื่อให้คนดูได้หวนระลึกถึงความประทับใจสมัยเรียนมัธยมปลาย จากนั้นจึงได้ประชุมและเสร็จเป็นบทภาพยนตร์โดยฝีมือการเขียนของปวันรัตน์ นาคสุริยะ
เมื่อบทหนังผ่านความเห็นชอบจากทีมงานผู้สร้าง จึงเป็นขั้นตอนการคัดเลือกตัวนักแสดง ซึ่งได้คัดตัวในส่วนนักแสดงภาคโตได้อย่างลงตวคือ เจตริน วรรธนะสิน, ยุทธนา บุญอ้อม, วรุฒ วรธรรม, กพล ทองพลับ, บุญญิตา งามศัพพศิลป์, และ ปุณยวีร์ สุขกุลวรเศรษฐ์ จากนั้น จึงได้คัดเลือกตัวนักแสดงรุ่นใหม่ โดยส่วนใหญ่คัดตัวโดยผ่านการสมัครทางเว็บไซต์ รวมทั้ง มาริโอ้ เมาเร่อ, แจ๊ค แฟนฉัน และทีมนักแสดงหน้าใหม่ เอ้ก-คณวัฒน์ จันทรลาวัณย์, จูน-ภัทราภรณ์ พูนพิริยะพงศ์, โอ๊ค-ธนโชติ อ่อนจันทร์ประเสริฐ, หล้า-ณัฐฐกันย์ ทยุตาจารุวิชญ์ และ ท็อป-จรณ สอโส แต่สำหรับสายป่าน-อภิญญา สกุลเจริญสุขได้รับการติดต่อจากทีมงาน ซึ่งเห็นผลงานจากโฆษณาสินค้าตัวหนึ่ง จึงเรียกไปคุยกัน พร้อมรับบทไปอ่าน ซึ่งคุณแม่ได้อ่านบทก่อน และชื่นชอบมาก ต่อมา ป่านได้อ่านบท จึงตกลงรับแสดง ซึ่งในช่วงที่เปิดตัวนักแสดง ทีมงานจะเปิดตัวนักแสดงรุ่นใหญ่ก่อน
เมื่อทีมนักแสดงลงตัว จึงนัดมาลองอ่านบทร่วมกัน มาลองเสื้อผ้าที่จะใช้ในการถ่ายทำ เรียนการแสดงเพิ่มเพื่อจะได้แสดงออกมาแล้วดูเป็นธรรมชาติมากที่สุด โดยเฉพาะมีบางส่วนในเรื่องที่มีคิวบู๊ด้วย รวมถึงเปลี่ยนภาพลักษณ์บ้างเล็กน้อย อย่างทรงผม ส่วนปัญหาระหว่างการถ่ายทำมีบ้างเล็กน้อย ไม่ว่าจะเป็นลมฟ้าอากาศในบางครั้งที่ไม่เต็มใจต้องเลิกกลางคัน บางทีก็ถ่ายกันหามรุ่งหามค่ำชนิดข้ามวันข้ามคืน อีกทั้งการจัดคิวนักแสดงให้ลงตัวที่สุด
เดิมทีวางตัวผู้กำกับไว้ที่ คุณฉัตรชัย นาคสุริยะ จนหนังถ่ายไปได้กว่าครึ่งจึงเปลี่ยนผู้กำกับเป็นพัชนนท์ ธรรมจิรา แต่ก็ยังมีการเปลี่ยนตัวผู้กำกับอีกหลายครั้ง มีข่าวว่าอนัต ยวงเงิน ผู้กำกับเรื่อง โคตรเพชฌฆาต มารับหน้าที่บ้าง หรือบางคิวมีการให้ผู้ช่วยขึ้นมากำกับแทน
ฉากในการถ่ายทำในเรื่องถ่ายทำที่โรงเรียนสายปัญญารังสิต ,โรงเรียนบางกะปิ และยังมีการลงทุนกว่า 1 ล้านบาท เพื่อฉากลานสเก็ตย้อนยุคซึ่งเป็นที่นิยมในสมัยนั้น ฉากการถ่ายทำที่สำคัญในเรื่องอีกฉากคือที่ยกกองไปถ่ายทำที่เขาค้อ จังหวัดเพชรบูรณ์ ซึ่งตรงกับหน้าหนาวพอดี จบฉากใหญ่ที่เขาค้อ การถ่ายทำที่เหลือต่อจากนั้นก็ เป็นการเก็บตกฉากเล็กๆ น้อยๆ หรือถ่ายเพิ่มในฉากที่ทีมงานคิดว่าน่าจะช่วยเพิ่มความสมบูรณ์ให้กับเนื้อเรื่องได้
การออกฉายและรายได้
ภาพยนตร์ออกฉายครั้งแรกรอบสื่อมวลชนไปเมื่อวันที่ 23 มิถุนายน พ.ศ. 2551 หลังจากนั้นวันอาทิตย์ที่ 29 มิถุนายน พ.ศ. 2551 ก็มีการจัดฉายรอบพิเศษที่โรงภาพยนตร์แกรนด์อีจีวี สยามดิสคัฟเวอรี่ เป็นรอบการกุศลหารายได้ช่วยคนบกพร่องทางการได้ยิน อันเนื่องจากภาพยนตร์มีเนื้อหาเรื่องราวที่เกี่ยวข้อง รายได้มอบให้กับโรงเรียนเศรษฐเสถียรในพระราชูปถัมภ์ และถือเป็นภาพยนตร์เรื่องแรกที่จะมีการแปลภาษามือบนจอภาพยนตร์
ส่วนรอบฉายอย่างเป็นทางการ จากกำหนดเดิมที่หนังเรื่องนี้จะเปิดฉายอย่างเป็นทางการในวันที่ 3 กรกฎาคม พ.ศ. 2551 แต่ทางไร้ท์ บิยอนด์ ฟิล์ม ได้เลื่อนกำหนดฉายให้เร็วขึ้นมาเป็นวันที่ 2 กรกฎาคม พ.ศ. 2551 แทน ภาพยนตร์ทำรายได้รวม 15.6 ล้านบาท
คำวิจารณ์ของนักวิจารณ์
ณัฐพงษ์ โอฆะพนม จากหนังสือพิมพ์คมชัดลึก วิจารณ์ไว้ว่า "เฟรนด์ชิพ เธอกับฉัน ไม่ได้มีอะไรแปลกใหม่แล้ว รายละเอียดต่าง ๆ ยังดูเก่า เชย และอาจดูล้าสมัย" ในด้านการกำกับ "หนังทั้งเรื่องเดินไปในทิศทางไหนขึ้นอยู่กับผู้กำกับ ซึ่งหนังเรื่องนี้คืออาการแบบลักปิดลักเปิด กั๊ก ๆ ไม่ไปไหนสักทาง" ส่วนด้านการแสดง "หนังเรื่องนี้ได้นักแสดงที่เก่งในการบริหารเสน่ห์ ตั้งสายป่าน ... รวมทั้งมาริโอ้ ที่เป็นเครื่องพิสูจน์ความสามารถทางการแสดงได้ในระดับหนึ่ง...เขาทำให้ตัว สิงหา ดูเป็นตัวละครที่มีมิติมากที่สุดในหนังเรื่องนี้ ไม่รวมถึง แจ็ค แฟนฉัน...ที่ช่วยทำให้หนังมีชีวิตชีวาขึ้น"
ณัฎฐ์ธร กังวาลไกล จาก thaicinema.org วิจารณ์ไว้ว่า "ส่วนประกอบอื่นๆ ของหนังดูไม่กลมกลืนกัน ในช่วงแรกหนังอาจจะเดินเรื่องอย่างฉับไว หนังที่ผู้กำกับอยากจะให้เรื่องมันไปทางไหน  ก็เปลี่ยนฉับเสียดื้อๆ " และในส่วนการคัดเลือกนักแสดง "ดูเหมือนว่าผู้ที่รับบทเดียวกันทั้งสองรุ่น หน้าตาจะไม่ค่อยเหมือนกัน"
ในส่วนการใช้เพลงประกอบภาพยนตร์ อภินันท์ บุญเรืองพะเนา จากผู้จัดการออนไลน์ให้ความเห็นว่า "หนังเรื่องนี้ ใช้เพลงประกอบเป็นเครื่องมือสื่อสารแทนความรู้สึกในช่วงนั้นๆ ของตัวละคร เพียงแต่บางช่วง ทั้งเพลงและดนตรีประกอบมันเยอะเสียจนฟังดูรกหูไปหน่อย" และยังพูดถึงตอนจบของหนังว่า "หนังทำได้ดีมาโดยตลอด แต่กลับมาตกม้าตายเอาเมื่อตอนใกล้จะจบ"
รางวัล
ในการมอบรางวัลท็อปอวอร์ดส 2008 มาริโอ้ เมาเร่อ นักแสดงนำ ได้รับรางวัลดาวรุ่งชายยอดเยี่ยม สาขาภาพยนตร์ จากผลงานการแสดงในภาพยนตร์เรื่องนี้
สิ่งต่อเนื่อง
นอกจากภาพยนตร์แล้ว ยังได้ออกหนังสือ "เฟรนด์ชิพ เธอกันฉัน" นวนิยายการ์ตูนที่มีเรื่องราวช่วงที่ขาดหายไปของ สิงหา และมิถุนา ออกโดยสำนักพิมพ์จิณนา เดือนตุลาคม พ.ศ. 2552
เพลงประกอบภาพยนตร์
ในด้านเพลงประกอบ ภาพยนตร์เรื่องนี้ได้นำเพลง "เพื่อน" เพลงเก่าของแกรนด์เอ็กซ์ ที่ดนุพล แก้วกาญจน์ร้องไว้  แต่งโดย ทนงศักดิ์ อาภรณ์ศิริ อยู่ในอัลบั้มชุด เพชร ออกวางจำหน่ายปี พ.ศ. 2526 มาทำดนตรีใหม่โดย ตรัย ภูมิรัตน ร้องโดยพีระพัฒน์ เถรว่อง  และยังมีเพลงแต่งใหม่ที่ร้องโดยตรัย ภูมิรัตน ในเพลง "จะได้พบกันอีกไหม"
นอกจากการนำเสนอภาพในช่วงราวทศวรรษ 2530 ยังมีเพลงประกอบ ของศิลปินหลายๆ คนของค่ายคีตา รายการถ่ายทอดสดคอนเสิร์ตยอดฮิตแห่งยุคอย่าง โลกดนตรี
อัลบั้มเพลงประกอบภาพยนตร์เรื่องนี้ จัดจำหน่ายโดยไรท์บียอนด์ วางขายเมื่อวันที่ 1 กรกฎาคม พ.ศ. 2551
ดีวีดีและวีซีดี
ดีวีดีภาพยนตร์เรื่อง เฟรนด์ชิพ เธอกับฉัน จัดจำหน่ายโดย ไรท์บียอนด์ ออกวางขายวันที่ 26 กันยายน พ.ศ. 2551 โดยออกมา 2 รูปแบบคือ ดีวีดีฉบับปกติ และดีวีดีบ็อกซ์เซ็ต จำนวน 1 แผ่น มีระบบภาพแบบ Widescreen ระบบเสียงแบบ Dolby Digital 5.1 โดยฉบับบ็อกซ์เซ็ตจะมีแถมเสื้อยืด
ส่วนวีซีดีออกขายวันที่ 15 กันยายน พ.ศ. 2551 สำหรับการวางขายในร้านเซเว่น อีเลฟเว่นและบุ๊คสไมล์ส จะแถมมินิวีซีดีเพลงประกอบภาพยนตร์ด้วย
พระเจ้าบรมวงศ์เธอ กรมหมื่นอดุลยลักษณสมบัติ
พระเจ้าบรมวงศ์เธอ กรมหมื่นอดุลยลักษณสมบัติ (16 ตุลาคม พ.ศ. 2362 - พ.ศ. 2416) มีพระนามเดิมว่า หม่อมเจ้าอุไร เป็นพระราชโอรสในพระบาทสมเด็จพระนั่งเกล้าเจ้าอยู่หัว ประสูติแต่เจ้าจอมมารดาเขียว (พระธิดาในกรมขุนสุนทรภูเบศร์) ทรงเป็นต้นราชสกุลอุไรพงศ์
พระประวัติ
ประสูติเมื่อวันเสาร์ เดือน 11 แรม 12 ค่ำ ปีเถาะเอกศก จ.ศ. 1181 โดยประสูติก่อนพระบาทสมเด็จพระนั่งเกล้าเจ้าอยู่หัวบรมราชาภิเษก ต่อมาพระบาทสมเด็จพระนั่งเกล้าเจ้าอยู่หัว โปรดเกล้าฯ ให้ทรงกำกับกรมแสงและกรมช่างศิลา และทรงสถาปนาทรงกรมเป็น กรมหมื่นอดุลยลักษณสมบัติ พระบาทสมเด็จพระจุลจอมเกล้าเจ้าอยู่หัวพระราชทานวังท่าพระให้เป็นที่ประทับ สืบต่อจากพระเจ้าบรมวงศ์เธอ กรมขุนราชสีหวิกรม
พระเจ้าบรมวงศ์เธอ กรมหมื่นอดุลยลักษณสมบัติ สิ้นพระชนม์ในรัชกาลพระบาทสมเด็จพระจุลจอมเกล้าเจ้าอยู่หัว เมื่อวันพฤหัสบดี เดือน 3 แรม 11 ค่ำ ปีระกาเบญจศก จ.ศ. 1235 รวมพระชันษา 55 ปี
พระโอรส - พระธิดา
มีพระโอรสและพระธิดา ดังนี้
กีฬาภูมิภาคเอเชียใต้ 1993
กีฬาภูมิภาคเอเชียใต้ 1993 เป็นการแข่งขันกีฬาภูมิภาคเอเชียใต้ ครั้งที่ 6 จัดขึ้นที่เมืองธากา ประเทศบังกลาเทศระหว่างวันที่ 20-27 ธันวาคม พ.ศ. 2536 การแข่งขันครั้งนี้เป็นการแข่งขันกีฬาภูมิภาคเอเชียใต้ครั้งที่ 2 ของประเทศบังกลาเทศ ซึ่งมีประเทศเข้าร่วมการแข่งขันทั้งสิ้น 7 ประเทศ ใน 11 ชนิดกีฬา
คาชิวะ
คาชิวะ เป็นนครศูนย์กลางในจังหวัดชิบะ ประเทศญี่ปุ่น ก่อตั้งขึ้นเมื่อวันที่ 1 กันยายน พ.ศ. 2497 จากการควบรวมหมู่บ้านโดยรอบสถานีรถไฟซึ่งปัจจุบันกลายเป็นบริเวณศูนย์กลางของเมือง ในปี พ.ศ. 2553 มีจำนวนประชากรประมาณ 397,871 คน มีพื้นที่ทั้งสิ้น 114.90 ตารางกิโลเมตร
ภูมิศาสตร์
คาชิวะตั้งอยู่ทางทิศตะวันตกเฉียงเหนือของจังหวัดชิบะ
ชมพูนุช ปิยะภาณี
ชมพูนุช ปิยะภาณี หรือ เจน (เกิด; 4 มิถุนายน พ.ศ. 2525) เป็นอดีตนักแสดงหญิงชาวไทย
ประวัติ
ชมพูนุช ปิยะภาณี (ชื่อเล่น เจน) เกิดวันที่ 4 มิถุนายน พ.ศ. 2525 ที่กรุงเทพฯ จบการศึกษาระดับปริญญาตรี มหาวิทยาลัยรามคำแหง คณะมนุษยศาสตร์ สื่อสารมวลชน สำเร็จการศึกษาระดับปริญญาโทคณะบริหารธุรกิจ เอกบริหารธุรกิจระหว่างประเทศ มหาวิทยาลัยศรีปทุม ด้วยเกรดเฉลี่ย 3 กว่า
เข้าสู่วงการบังเทิงตั้งแต่อายุ 18 ปี ช่วงที่เจนเข้าเรียน ปี 1 ที่มหาวิทยาลัยรังสิต มีคนชวนมาเทสต์งานโฆษณาแล้วก็ได้อยู่ในวงการบังเทิง หลังจากนั้นก็ได้ไปเทสต์ภาพยนตร์ ปอบ หวีด สยอง เมื่อปี 2544 จึงได้รับบทเป็น เกอร์ และก็มีผลงานภาพยนตร์เป็นจำนวนมากเช่น 999-9999 ต่อติดตาย, บุปผาราตรี ส่วนผลงานด้านละครโทรทัศน์ อาทิเช่น วัยระเริง ทางช่อง ไอทีวี, หักเหลี่ยมรัก, ฮอยอันฉันรักเธอ, เล่ห์รตี ฯลฯ
ห่างหายไปจากวงการบันเทิง เธอไปลงทุนทำธุรกิจเสื้อ-ผ้าขายส่งที่แพลตตินั่ม แต่ไม่ประสบความสำเร็จเท่าไหร่ เธอเลยขายกิจการต่อให้คนอื่น แฟนเจนก็เลยชวนไปช่วยทำธุรกิจขายรถยนต์ที่หาดใหญ่ ด้วยระยะทางมันไกลจากกรุงเทพฯ เลยไม่สะดวกที่จะทำงานในวงการบันเทิงต่อ
ปัจจุบันสมรสกับ ธิติ โกวิทยา ซึ่งคบหากันมานานถึง 5 ปี เมื่อวันที่ 21 กุมภาพันธ์ พ.ศ. 2556 ที่โรงแรมแกรนด์ ไฮแอท เอราวัณ
ปัจจุบันมีบุตรแล้ว 2 คน คนแรกบุตรชาย ชื่อน้องเกรท คนที่ 2 บุตรชาย
พิธีกร
โทรทัศน์
ออนไลน์
จังหวัดแมร์ซิน
จังหวัดแมร์ซิน (Mersin ili) เป็นจังหวัดทางภาคใต้ของตุรกี ตั้งอยู่บริเวณชายฝั่งทะเลเมดิเตอร์เรเนียนระหว่างจังหวัดอันทัลยากับจังหวัดอาดานา
จังหวัดมูลา
จังหวัดมูลา (Muğla ili) เป็นจังหวัดที่อยู่ทางตะวันตกเฉียงใต้สุดของตุรกี ตั้งอยู่บริเวณแนวชายฝั่งทะเลอีเจียน
ความผิดปกติแต่กำเนิด
ความผิดปกติแต่กำเนิดเป็นภาวะทางการแพทย์ที่เกิดจากความบกพร่องระหว่างการเจริญของทารกในครรภ์ อาจมีสาเหตุจากความผิดปกติทางพันธุกรรม สภาวะไม่เหมาะสมในมดลูก ความผิดปกติของการสร้างอวัยวะ หรือความผิดปกติของโครโมโซม ผลที่เกิดจากความผิดปกติดังกล่าวขึ้นกับความรุนแรงหรือความซับซ้อนของความผิดปกติก่อนเกิดและสภาพแวดล้อมหลังเกิด ความผิดปกติแต่กำเนิดมีหลายรูปแบบขึ้นกับสาเหตุและความผิดปกตินั้น ๆ สารเคมีใดก็ตามที่ก่อความผิดปกติแต่กำเนิดเรียกว่า สารก่อวิรูป (teratogen)
แคลชออฟแชมเปียนส์ (2017)
แคลชออฟแชมเปียนส์ (2017) (Clash of Champions (2017)) รายการมวยปล้ำอาชีพเพย์-เพอร์-วิวและWWE NetworkจากWWEเป็นการแสดงของค่ายSmackDown จัดขึ้นเมื่อวันที่ 17 ธันวาคม 2017 ที่สนาม TD Garden ใน Boston, Massachusetts ซึ่งจัดเป็นปีที่สอง
กองทัพพันธมิตรประชาธิปไตยแห่งชาติเมียนมา
กองทัพพันธมิตรประชาธิปไตยแห่งชาติเมียนมา (Myanmar National Democratic Alliance Army: MNDA; မြန်မာအမျိုးသား ဒီမိုကရက်တစ် မဟာမိတ်တပ်မတော်) ชื่อเดิมคือ พรรคประชาธิปไตยโกก้าง (Kokang Democracy Party) เป็นกองทัพกบฏของชาวโกก้างทางตะวันออกเฉียงเหนือของพม่าที่ก่อตั้งตั้งแต่ พ.ศ. 2532. กองทัพนี้ได้ตกลงสงบศึกกับรัฐบาลทหารของพม่ามาราว 20 ปี ยัง เมาเลียงเป็นผู้นำคนปัจจุบัน
ภูมิหลัง
พื้นที่ในบริเวณนี้ถูกควบคุมด้วยขุนศึกต่าง ๆ ตั้งแต่ พ.ศ. 2503 กองทัพนี้จัดตั้งขึ้นเมื่อ 12 มีนาคม พ.ศ. 2532 หลังจากที่ผู้นำในท้องถิ่นของพรรคคอมมิวนิสต์พม่า โพน กยัน ชิน (Phone Kyar Shin) หรือเปง เจียเช็ง (Peng Jia Sheng) ได้แยกตัวออกมาจากพรรคและจัดตั้งกองทัพพันธมิตรประชาธิปไตยแห่งชาติเมียนมาขึ้น โดยร่วมมือกับพี่ชายของเขาคือเปง เจียฟู (Peng Jiafu) ทำให้กลายเป็นกองทัพใหม่ในโกก้าง มีกำลังพลราว 1,500 and 2,000 คน
กลุ่มกบฏกลุ่มนี้เป็นกลุ่มแรกที่ตกลงเจรจาสันติภาพกับทหารพม่า หลังสงบศึก พื้นที่นี้มีการเติบโตทางเศรษฐกิจซึ่งทั้งทางกองทัพและผู้นำทหารในท้องถิ่นได้แบ่งปันผลประโยชน์ร่วมกัน รวมทั้งเพิ่มการเก็บเกี่ยวฝิ่น ผลิตเฮโรอีน และผลิตเมแทมเฟตามีน กองทัพพันธมิตรประชาธิปไตยแห่งชาติเมียนมาควบคุมพื้นที่เพาะปลูกและสามารถควบคุมกลุ่มต่าง ๆ ในพื้นที่ได้อย่างมีประสิทธิภาพ
เหตุการณ์โกก้าง
ในเดือนธันวาคม พ.ศ. 2552 กองทัพพันธมิตรประชาธิปไตยแห่งชาติเมียนมาเกี่ยวข้องในความขัดแย้งอย่างรุนแรงกับทหารพม่า ทำให้เกิดการสู้รบกันขึ้นเป็นครั้งแรกนับแต่ลงนามสงบศึกไปเมื่อ 20 ปีก่อน
เมโทรเรล (ลอสแอนเจลิส)
เมโทรเรล เป็นระบบขนส่งมวลชนความเร็วสูงในเมืองลอสแอนเจลิส ประกอบด้วยหกส้นทาง แบ่งเป็น รถไฟใต้ดิน 2 สาย และรถไฟฟ้ารางเบา 4 สาย จำนวน 80 สถานี ผู้โดยสารเฉลี่ยรายวัน 362,904 คน ดำเนินการโดย Los Angeles County Metropolitan Transportation Authority ตั้งแต่ ค.ศ. 1990
เส้นเมริเดียนที่ 7 องศาตะวันออก
เส้นเมริเดียนที่ 7 องศาตะวันออกของกรีนิช คือ เส้นลองจิจูดที่ลากจากขั้วโลกเหนือผ่านมหาสมุทรอาร์กติก มหาสมุทรแอตแลนติก ทวีปยุโรป ทวีปแอฟริกา มหาสมุทรใต้ และแอนตาร์กติกา เข้าสู่ขั้วโลกใต้
เส้นเมริเดียนที่ 7 องศาตะวันออก เป็นรูปแบบเส้นวงกลมใหญ่ของเส้นเมริเดียนที่ 173 องศาตะวันตก
จากขั้วโลกสู่ขั้วโลก
เริ่มจากขั้วโลกเหนือ มุ่งหน้าลงไปทางใต้สู่ขั้วโลกใต้ โดยเส้นเมริเดียนที่ 7 องศาตะวันออกลากผ่านพื้นที่ดังนี้:
รายการทางหลวงแผ่นดินในประเทศไทย/หมวด 1
ต่อไปนี้คือ รายการทางหลวงแผ่นดินในประเทศไทย หมวดขึ้นต้นด้วยเลข 1 สำหรับทางหลวงแผ่นดินที่อยู่ในภาคเหนือ รวมทั้งบางส่วนในภาคกลางและภาคตะวันออกเฉียงเหนือ
ทางหลวงแผ่นดินหนึ่งถึงสามหลัก
<references group="#"/>
ทางหลวงแผ่นดินในอดีต
ทางหลวงแผ่นดินหลายเส้นทางมีเส้นทางบางส่วนที่เปลี่ยนมาเป็นทางหลวงท้องถิ่นภายใต้การดูแลขององค์กรปกครองส่วนท้องถิ่น เช่น เทศบาลต่าง ๆ ขณะที่บางเส้นทางได้โอนไปให้กรมทางหลวงชนบทดูแล
เดอะบลูมาร์เบิล
ภาพนี้แสดงโลกจากทะเลเมดิเตอร์เรเนียนถึงแอนตาร์กติกา ถือเป็นครั้งแรกที่เส้นโคจรของอะพอลโลทำให้สามารถถ่ายภาพครอบน้ำแข็งขั้วโลกตอนใต้ แม้ว่าซีกโลกใต้ถูกปกคลุมด้วยก้อนเมฆจำนวนมากก็ตาม นอกจากคาบสมุทรอาหรับและเกาะมาดากัสการ์ ชายฝั่งทวีปแอฟริกาเกือบทั้งหมดและมหาสมุทรอินเดียส่วนใหญ่สามารถมองเห็นได้
ภาพถ่าย
ภายถ่ายนี้ที่ถ่ายไว้ในวันที่ 7 ธันวาคม ค.ศ. 1972 เป็นหนึ่งในภาพถ่ายที่มีการเผยแพร่อย่างกว้างขวางที่สุดเท่าที่มีมา ตอนถ่ายภาพ นักบินอวกาศทำมุมให้ดวงอาทิตย์อยู่ข้างบน โดยในมุมมองของนักบินอวกาศ โลกที่ค่อนข้างนูนมีรูปร่างและขนาดคล้ายกับลูกแก้ว (glas marble) จึงเป็นที่มาของชื่อภาพนี้
อพอลโล 17 เป็นปฏิบัติการดวงจันทร์ครั้งสุดท้ายที่มีมนุษย์ไปด้วย หลังจากนั้นไม่เคยมีมนุษย์คนไหนได้ไปอยู่ในระยะที่จะสามารถถ่ายภาพโลกทั้งใบอย่างเดอะบลูมาร์เบิลได้อีกเลย
กีฬาภูมิภาคเอเชียใต้ 1995
กีฬาภูมิภาคเอเชียใต้ 1995 เป็นการแข่งขันกีฬาภูมิภาคเอเชียใต้ ครั้งที่ 7 จัดขึ้นที่เมืองเจนไน ประเทศอินเดีย ในการจัดการแข่งขันครั้งนี้ เป็นการจัดการแข่งขันกีฬาภูมิภาคเอเชียใต้ครั้งที่ 2 ของประเทศอินเดีย ซึ่งมีประเทศเข้าร่วมการแข่งขันทั้งสิ้น 7 ประเทศ ใน 13 ชนิดกีฬา
ปาริฉัตร ไพรหิรัญ
ปาริฉัตร ไพรหิรัญ (เกิด 6 กรกฎาคม พ.ศ. 2505) ชื่อเล่น ก้อย เป็นนักแสดงหญิงชาวไทย เป็นฝาแฝดกับปรารถนา สัชฌุกร และเป็นภรรยาของสมมาตร ไพรหิรัญ
ประวัติ
ปาริฉัตร สัชฌุกร ชื่อเล่น ก้อย หรือ ปาริฉัตร ไพรหิรัญ เกิดวันที่ 6 กรกฎาคม พ.ศ. 2505 เป็นน้องสาวฝาแฝดของปรารถนา สัชฌุกร หรือ กล้วย ซี่งถือเป็นคู่แฝดคู่แรกๆ ในวงการรบันเทิงไทย บิดารับราชการทหารเรือ มารดาเป็นคุณครู และเป็นนักเขียน ใช้นามปากกาว่า ๒๔๕
จุดสังเกตุของทั้งสอง คือ ปรารถนาจะมีหน้าที่กลมกว่า ขณะที่ปาริฉัตรหน้าจะเรียวเล็กกว่า และมีดวงตาที่คมดุ
ชีวิตส่วนตัวสมรสกับสมมาตร ไพรหิรัญ เมื่อปี 2528 นักแสดง โดยมีบุตรชายหญิงด้วยกัน 2 คน ปัจจุบันปาริฉัตรยังรับงานแสดงควบคู่ไปกับงานด้านประกันชีวิตร่วมกับสมมาตร
Perma.cc
perma.cc เป็นบริการเก็บเว็บถาวรสำหรับการอ้างอิงทางกฎหมายและทางวิชาการที่ก่อตั้งโดย Harvard Library Innovation Lab ในปี 2556
perma.cc ถูกสร้างขึ้นหลังการศึกษาพบว่า มีลิงก์เสียอยู่เป็นจำนวนมากทั้งในเอกสารทางวิชาการและข้อคิดเห็นทางกฎหมาย ด้วยการจัดเก็บสำเนาของแหล่งข้อมูลที่ถูกเชื่อมโยงไปหา และสร้างลิงก์ถาวร (เพอร์มาลิงก์) ให้กับพวกมัน perma.cc ต้องการที่จะทำให้วรรณกรรมวิชาการและกฎหมายจากคดีพิพาท (เคสลอว์) นั้นสามารถถูกตรวจสอบได้ในระยะเวลาที่ยาวนานขึ้น การบริหาร perma.cc นั้นดำเนินงานโดยเครือข่ายห้องสมุดวิชาการและห้องสมุดภาครัฐ
ในปี 2559 มหาวิทยาลัยฮาร์วาร์ดได้รับทุน 700,000 ดอลลาร์จากสถาบันเพื่อพิพิธภัณฑ์และบริการห้องสมุด สำหรับขยายการพัฒนา perma.cc
perma.cc มี API สำหรับฟังก์ชันต่างๆ เช่นการเพิ่มหรือลบหน้าเว็บ perma.cc เป็นส่วนหนึ่งของเครือข่าย Memento ดังนั้นหน้าเว็บสามารถทั้งหมดจะสามารถถูกค้นหาได้ (ตาม URL) โดยใช้ Memento API
เทศบาลตำบลยะหา
เทศบาลตำบลยะหา เป็นองค์กรปกครองส่วนท้องถิ่นแห่งหนึ่งในอำเภอยะหา จังหวัดยะลา ครอบคลุมพื้นที่บางส่วนของตำบลยะหา ตั้งอยู่ห่างจากเทศบาลนครยะลา 20 กิโลเมตร ใน พ.ศ. 2562 เทศบาลตำบลยะหามีประชากรทั้งหมด 2,601 คน
ประวัติ
เดิมเทศบาลตำบลยะหาเป็นส่วนหนึ่งของตำบลยะหา ในยุครัฐบาลจอมพล แปลก พิบูลสงครามได้ประกาศยกฐานะพื้นที่บางส่วนของตำบลยะหาจัดตั้งเป็นสุขาภิบาลยะหา เมื่อวันที่ 18 กรกฎาคม พ.ศ. 2499 ต่อมาพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้เปลี่ยนแปลงฐานะสุขาภิบาลเป็นเทศบาลเมื่อวันที่ 13 กุมภาพันธ์ พ.ศ. 2542 มีผลบังคับใช้เมื่อวันที่ 25 พฤษภาคม พ.ศ. 2542 ด้วยเหตุนี้สุขาภิบาลยะหา จึงเปลี่ยนเป็นเทศบาลตำบลยะหา มาแต่นั้น
ทั้งนี้ชื่อ "ยะหา" มาจากคำว่า "ยาฮา" เป็นภาษามลายูปัตตานีแปลว่า "ขี้เหล็ก" ด้วยเหตุนี้ตราสัญลักษณ์ของเทศบาลตำบลยะหาจึงเป็นรูปดอกขี้เหล็กตามนามเมือง
เขตการปกครอง
เทศบาลตำบลยะหาแบ่งเขตการปกครองออกเป็น 5 ชุมชน ดังนี้
ประชากร
ใน พ.ศ. 2562 เทศบาลตำบลยะหามีประชากรทั้งหมด 2,601 คน ประชากรส่วนใหญ่เป็นชาวไทยเชื้อสายมลายูนับถือศาสนาอิสลามร้อยละ 80 นอกนั้นเป็นชาวไทยเชื้อสายจีนและชาวไทยพุทธร้อยละ 20
ซิมโฟนี (แก้ความกำกวม)
ซิมโฟนี หมายถึงรูปแบบในการบรรเลงดนตรี และอาจหมายถึง
จังหวัดคัสโกโว
จังหวัดคัสโกโว (Област Хасково - Oblast Haskovo) เป็นจังหวัดในภาคใต้ของบัลแกเรีย มีอาณาเขตติดต่อกับกับกรีซและตุรกีทางตะวันออกเฉียงใต้ ประกอบด้วยส่วนต่าง ๆ ของหุบเขาเทรซตามแนวแม่น้ำมาริตซา ตั้งชื่อตามเมืองหลักคัสโกโว จังหวัดนี้มีพื้นที่ 5,533.3 ตารางกิโลเมตร แบ่งออกเป็น 11 เทศบาลที่มีประชากรทั้งหมด ณ เดือนธันวาคม 2009 คือ 256,408 คน
สมาชิกสภาผู้แทนราษฎรกรุงเทพมหานคร
กรุงเทพมหานคร มีเขตเลือกตั้งสมาชิกสภาผู้แทนราษฎร 33 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 33 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยขณะนั้นกรุงเทพมหานครยังถูกแบ่งเป็นจังหวัดพระนครและจังหวัดธนบุรี
ปี พ.ศ. 2514 จังหวัดพระนครกับจังหวัดธนบุรีรวมกันเป็น กรุงเทพมหานคร และมีการเลือกตั้งครั้งแรกใน พ.ศ. 2518 หรือสภาผู้แทนราษฎรไทย ชุดที่ 11 เป็นสมาชิกฯ ชุดแรกของกรุงเทพมหานคร
เดอะยูนิเวิร์ส
เดอะยูนิเวิร์ส (The Universe) เป็นรายการสารคดี ออกอากาศทางช่องเดอะฮิสทรีแชนเนล (The History Channel) นำเสนอเรื่องราวเกี่ยวกับอวกาศ ดาว ดาวเคราะห์ หมู่ดาว วัตถุ ปรากฏการณ์ทางดาราศาสตร์ รวมถึงเรื่องทางดาราศาสตร์อื่น ๆ เริ่มออกอากาศวันแรกวันที่ 4 กันยายน พ.ศ. 2550
โฮกาน
โฮกาน, ชื่อเรียกอีกอย่างว่า Huo Hsueh-Kang เป็นศิลปินจีนที่มีบทบาทสำคัญในการวิวัฒนาการของภาพวาดจีนที่มีต่อสิ่งที่เป็นนามธรรม โฮกาน มีบทบาทสำคัญในการพัฒนาประวัติศาสตร์ศิลปะของจีนในปี 1900.
ชีวประวัติ
ศิลปะจีนดั้งเดิมฟื้นตัวขึ้นหลังจากการตายของสตาลินในปี พ. ศ. 2496 และโดยเฉพาะอย่างยิ่งหลังจากที่มีการรณรงค์เรื่องหนึ่งร้อยดอกไม้ในปีพ. ศ. 2499-57 ตรงกันข้ามกับแนวโน้มโวหารโวหารศิลปินเลือกได้เฉพาะบางครั้งเมื่อขั้นตอนของการปราบปรามรุนแรงมากขึ้นและการเซ็นเซอร์ของรัฐสลับกับคนอื่น ๆ ที่มีเสรีภาพมากขึ้น หลังจากการปราบปรามการรณรงค์ดอกไม้เป็นร้อย ๆ และโดยเฉพาะอย่างยิ่งหลังจากการปฏิวัติทางวัฒนธรรมศิลปะจีนก็ตกอยู่ในภาวะจำศีล หลังจากการปฏิรูป Deng'schen ประมาณปีพ. ศ. 2522 มีจุดหักเห ศิลปินบางคนอาจเดินทางไปยุโรปเพื่อการศึกษา การจัดนิทรรศการเกี่ยวกับศิลปะตะวันตกแบบตะวันตกได้รับการยกย่องเช่นเดียวกับการตีพิมพ์บทวิจารณ์ "Review of Foreign Art" ที่เรียกร้อง ในระหว่างช่วงเวลานี้โฮกาได้อาศัยอยู่ในไต้หวันและในยุโรปตามพัฒนาการของการเคลื่อนไหวศิลปะสมัยใหม่ต่างๆรวมถึงการสะสมผลงานอันน่าประทับใจและน่าประทับใจซึ่งเป็นการยืนยันศิลปะร่วมสมัยของจีนทั่วทุกมุมโลก.
เกิลส์เจเนอเรชันทัวร์
เกิลส์เจเนอเรชันทัวร์ (Girls' Generation Tour) เป็นเอเชียทัวร์คอนเสิร์ตครั้งที่ 2 ของกลุ่มศิลปินหญิงจากเกาหลีใต้ เกิลส์เจเนอเรชัน หรือ โซนยอชิแด โดยคอนเสิร์ตนี้เริ่มการแสดงที่โซล เกาหลีใต้ ก่อนจะทำการทัวร์ไปตามเมืองต่างๆในเอเชียอีก 4 เมืองคือ กรุงไทเป ประเทศไต้หวัน, ประเทศสิงคโปร์, เกาะฮ่องกง ประเทศจีน และปิดท้ายที่กรุงเทพมหานคร ประเทศไทย
ความเป็นมาของคอนเสิร์ต
SM Entertainment ต้นสังกัดของโซนยอชิแดได้ประกาศการจัดเอเชียทัวร์คอนเสิร์ตครั้งนี้อย่างเป็นทางการในช่วงเดือนมิถุนายนปีพ.ศ. 2554 เริ่มการเปิดจองบัตรเมื่อวันที่ 7 มิถุนายนผ่านทาง GMarket โดยคอนเสิร์ตในเกาหลีใต้จะจัดในวันที่ 23-24 กรกฎาคม พ.ศ. 2554
ต่อมาในวันที่ 11 ตุลาคมก็ได้มีประกาศถึงการจัดคอนเสิร์ตนี้ในประเทศสิงคโปร์ในวันที่ 9 ธันวาคม แต่เนื่องจากเมื่อเปิดจองบัตรนั้น บัตรคอนเสิร์ตได้จำหน่ายหมดในเวลาอันรวดเร็ว จึงต้องมีการเพิ่มรอบการแสดงในวันที่ 10 ธันวาคม ส่วนคอนเสิร์ตที่ฮ่องกงนั้นได้จัดขึ้นเมื่อวันที่ 15 มกราคม พ.ศ. 2555 ก่อนจะสิ้นสุดการทัวร์คอนเสิร์ตนี้ที่กรุงเทพฯ ประเทศไทย เมื่อวันที่ 12 กุมภาพันธ์ โดยเมื่อเริ่มทำการเปิดจองบัตรคอนเสิร์ตในประเทศไทยนั้น โซนยอชิแดก็ได้ทำลายสถิติการจองบัตรคอนเสิร์ตที่รวดเร็วที่สุดในประเทศไทย โดยบัตรราคาสูงสุดของคอนเสิร์ตนั้นขายหมดในเวลาเพียง 10 นาที และบัตรคอนเสิร์ตกว่า 11,000 ที่นั่งก็จำหน่ายหมดภายในเวลาเพียง 20 นาที ซึ่งถือเป็นสถิติการเปิดจองบัตรคอนเสิร์ตที่บัตรขายหมดเร็วที่สุดในประเทศไทย
ในวันที่ 12 กุมภาพันธ์ พ.ศ. 2555 ซึ่งเป็นวันแสดงคอนเสิร์ตในประเทศไทย สมาชิกของโซนยอชิแดก็ได้แจ้งว่า ประเทศไทยจะเป็นประเทศสุดท้ายในการทัวร์คอนเสิร์ตครั้งนี้
องค์การบริหารส่วนตำบลบางคนที
องค์การบริหารส่วนตำบลบางคนที เป็นองค์กรปกครองส่วนท้องถิ่นที่ครอบคลุมพื้นที่ทั้งหมดของหมู่ที่ 1–5, 7–9 ของตำบลบางคนที (เฉพาะนอกเขตเทศบาลตำบลบางนกแขวก) และพื้นที่ทั้งหมดของตำบลยายแพง (หมู่ที่ 1–5) ในอำเภอบางคนที จังหวัดสมุทรสงคราม เดิมมีฐานะเป็นสภาตำบลบางคนทีใน พ.ศ. 2517 ก่อนที่จะยกฐานะเป็นองค์การบริหารส่วนตำบลบางคนทีในวันที่ 25 ธันวาคม พ.ศ. 2539 ต่อมาในวันที่ 15 กันยายน 2547 กระทรวงมหาดไทยได้ยุบองค์การบริหารส่วนตำบลยายแพง รวมกับองค์การบริหารส่วนตำบลบางคนที ปัจจุบันเขตองค์การบริหารส่วนตำบลบางคนทีมีประชากร 3,301 คน
พื้นที่องค์การบริหารส่วนตำบลบางคนที ตั้งอยู่บริเวณทิศเหนือของอำเภอบางคนที จังหวัดสมุทรสงคราม ตั้งอยู่ห่างจากที่ว่าการอำเภอบางคนทีประมาณ 3 กิโลเมตร ศาลากลางจังหวัดสมุทรสงครามประมาณ 15 กิโลเมตร อยู่ห่างจากกรุงเทพมหานครประมาณ 96 กิโลเมตร ส่วนด้านตะวันตกของเขตองค์การบริหารส่วนตำบลมีแม่น้ำแม่กลองไหลผ่านเป็นแหล่งน้ำสำคัญ มีพื้นที่รับผิดชอบ 7.46 ตารางกิโลเมตร หรือคิดเป็นพื้นที่ 4,662.5 ไร่ เป็นที่ตั้งของวัดสำคัญอย่างวัดบางคณฑีในและวัดสินวิเศษศรัทธาราม (วัดต้นมะม่วง) ซึ่งทั้งสองวัดได้จัดตั้งเป็นวัดตั้งแต่ พ.ศ. 2325
วงศ์
วงศ์ อาจหมายถึง
นางาโนะ (เมือง)
นางาโนะ เป็นเมืองหลวงของจังหวัดนางาโนะ ประเทศญี่ปุ่น ตั้งอยู่ทางทิศตะวันตกเฉียงเหนือของจังหวัด ใกล้กับนครชิกูมะและแม่น้ำไซ ในปี พ.ศ. 2549 มีจำนวนประชากรประมาณ 378,059 คน มีพื้นที่ทั้งสิ้น 737.86 ตารางกิโลเมตร
นางาโนะเคยเป็นเจ้าภาพจัดการแข่งขันกีฬาโอลิมปิกฤดูหนาวในปี 1998
น้ำตกทรายขาว
อุทยานแห่งชาติน้ำตกทรายขาว เป็นสถานที่ท่องเที่ยวทางธรรมชาติที่มีชื่อเสียงในจังหวัดปัตตานี ตั้งอยู่ที่บริเวณตำบลทรายขาว อำเภอโคกโพธิ์ จังหวัดปัตตานี ใช้เส้นทางตามทางหลวงแผ่นดินหมายเลข 409 (ปัตตานี-ยะลา) เมื่อถึงบ้านนาประดู่บริเวณ กิโลเมตรที่ 28 จากนั้นเดินทางต่อโดยใช้เส้นทางสายนาประดู่-ทรายขาว เข้าไปอีก 7 กิโลเมตร ถึงที่ทำการอุทยานแห่งชาติ
ประวัติ
น้ำตกทรายขาว เดิมเรียกว่า “น้ำตกกระโถน” ซึ่งมีต้นน้ำเกิดจากยอดเขานางจันทร์ในบริเวณทิวเขาทรายขาว ทิวเขาสันกาลาคีรี  และถูกค้นพบโดย   “พระครูศรีรัตนากร (ท่านสีแก้ว)”  ซึ่งเป็นเจ้าเจ้าอาวาสอยู่วัดทรายขาว เมื่อปี 2475 บริเวณอุทยานแห่งชาติน้ำตกทรายขาวมีพื้นที่ครอบคลุมป่าสงวนแห่งชาติเขาใหญ่ ในท้องที่อำเภอโคกโพธิ์ จังหวัดปัตตานี   อำเภอเมืองยะลา อำเภอยะหา จังหวัดยะลา และป่าสงวนแห่งชาติป่าเทือกเขาสันกาลาคีรี ในท้องที่อำเภอสะบ้าย้อย จังหวัดสงขลา มีจุดเด่นตามธรรมชาติและน้ำตกที่สวยงาม ซึ่งมีสภาพป่าอุดมสมบูรณ์ ร่มรื่นไปด้วยพันธุ์ไม้และสัตว์ป่านานาชนิดที่ควรแก่การศึกษาหาความรู้เป็นอย่างมาก  ซึ่งมีเนื้อที่ครอบคลุมประมาณ 68,750 ไร่ หรือกว่า 110 ตารางกิโลเมตร
อุทยานแห่งชาติน้ำตกทรายขาวอยู่ในความรับผิดชอบดูแลของสำนักงานป่าไม้เขตปัตตานี  เนื่องจากวนอุทยานทั้ง 2 แห่ง มีบริเวณอาณาเขตติดต่อกัน กรมป่าไม้จึงได้มีคำสั่งที่ 1759/2528 ลงวันที่ 6 พฤศจิกายน พ.ศ. 2528 ให้ นายตระกูล คุณาพัทธิ์ นักวิชาการป่าไม้ 7 หัวหน้าฝ่ายจัดการวนอุทยาน ไปสำรวจหาข้อมูลวนอุทยานทั้ง 2 แห่ง และบริเวณใกล้เคียงเพื่อรวมพื้นที่วนอุทยานทั้ง 2 แห่ง จัดตั้งเป็นอุทยานแห่งชาติ และต่อมา นายปรีชา บุญมี สมาชิกสภาผู้แทนราษฎร จังหวัดปัตตานี และ นายเกรียงศักดิ์ ศักดิ์คเชนทร์ สมาชิกสภาจังหวัดปัตตานี ได้มีหนังสือลงวันที่ 23 มีนาคม พ.ศ. 2530 ถึง พลเอกหาญ ลีลานนท์ รัฐมนตรีว่าการกระทรวงเกษตรและสหกรณ์ สนับสนุนให้รวบรวมวนอุทยานทั้ง 2 แห่ง และขอให้สำรวจบริเวณน้ำตกอรัญวาริน ซึ่งอยู่ใกล้เคียงกันรวมจัดตั้งเป็นอุทยานแห่งชาติด้วย
ตามรายงานผลการสำรวจตามหนังสือที่ กษ 0713/005 ลงวันที่ 30 เมษายน 2530 สรุปได้ว่า เห็นสมควรผนวกพื้นที่วนอุทยานทั้ง 2 แห่ง เข้าด้วยกันเนื่องจากอยู่ใกล้กันและเป็นทิวเขาเดียวกัน เหมาะที่จะจัดตั้งเป็นอุทยานแห่งชาติ กองอุทยานแห่งชาติได้มีหนังสือที่ กษ.0713/508 ลงวันที่ 1 มิถุนายน พ.ศ. 2530 เสนอกรมป่าไม้ โดย นายไพโรจน์ สุวรรณกร รองอธิบดีกรมป่าไม้ ปฏิบัติหน้าที่แทนอธิบดีกรมป่าไม้ ได้มีบันทึกสั่งการลงวันที่ 1 มิถุนายน พ.ศ. 2530 ให้กองอุทยานแห่งชาติดำเนินการยกฐานะรวบรวมวนอุทยานทั้ง 2 แห่ง นี้เป็นอุทยานแห่งชาติ กองอุทยานแห่งชาติจึงได้มีหนังสือด่วนมาก ที่ กษ 0713/950 ลงวันที่ 9 กันยายน พ.ศ. 2530 เสนอโดยกรมป่าไม้มีคำสั่งที่ 1477/2530 ลง วันที่ 9 กันยายน พ.ศ. 2530 ให้ นายอุดม ยกฉวี เจ้าพนักงานป่าไม้ 4 ไปดำเนินการสำรวจและจัดตั้งป่าเขาใหญ่ ในท้องที่ตำบลป่าบอน (ปัจจุบันแยกเป็นตำบลช้างให้ตก) ตำบลนาประดู่ ตำบลทรายขาว ตำบลทุ่งพลา ตำบลปากล่อ อำเภอโคกโพธิ์ จังหวัดปัตตานี ตำบลพะยา อำเภอเมืองยะลา ตำบลตาชี อำเภอยะหา จังหวัดยะลา และป่าเทือกเขาสันกาลาคีรี ในท้องที่ตำบลบ้านโหนด ตำบลเปียน ตำบลธารคีรี อำเภอสะบ้าย้อย จังหวัดสงขลา ให้เป็นอุทยานแห่งชาติ
ลักษณะภูมิประเทศ
อุทยานแห่งชาติน้ำตกทรายขาวมีพื้นที่ทั้งหมดอยู่บริเวณทิวเขาสันกาลาคีรีซึ่งเป็นทิวเขายาวที่สลับซับซ้อนติดต่อกัน มียอดเขานางจันทร์เป็นยอดเขาที่สูงที่สุด ส่วนใหญ่พื้นที่จะลาดลงไปทางทิศตะวันตก เป็นที่เนินเขา และเป็นที่ราบ ดินจะเป็นดินเหนียวปนทราย หินเป็นปูนและหินแกรนิต เป็นต้นกำเนิดของห้วยทรายขาว ห้วยโผงโผง ห้วยบอน ห้วยแกแดะ ห้วยลำหยัง ห้วยคลองเรือ ห้วยต้นตะเคียน ห้วยลำชิง ห้วยลำพะยา ฯลฯ ซึ่งลำห้วยลำธารเหล่านี้จะไหลมารวมกันเป็นแม่น้ำเทพา